[{"text_idx": "#000000", "text": "Hommikul organiseerisin endale ku\u0308lastuse Pacaya vulkaani otsa. Kogusime hosteli rahva kokku ja peale paaritunnist ronimist jo\u0303udsime ka kohale. Kahjuks ei olnud ilm just kiita. Terve teekond mo\u0308o\u0308dus vihmasajus ja tihedas udus. Seekord ja\u0308id siis ilusad vaated vulkaani otsast a\u0308ra. Va\u0308hemalt saime laava kuumusel vahukomme grillida"}, {"text_idx": "#000001", "text": "Lo\u0303una-Guatemalas asuv Antigua linn on u\u0308mbritsetud vulkaanidest ja turistide seas va\u0308ga populaarne. Majutust oli kerge leida ja u\u0308le pika aja oli hostel rahvast ta\u0308is. O\u0303nnestus endale Tropicana hostelis viimane voodikoht krabada. Uurisin natuke erinevate ekskursioonide ja oma edasiste valikute kohta. Va\u0308ga ma\u0308gine pa\u0308ev rattal andis aga tunda ja va\u0308sisin kiirelt a\u0308ra."}, {"text_idx": "#000002", "text": "Hommikul organiseerisin endale ku\u0308lastuse Pacaya vulkaani otsa. Kogusime hosteli rahva kokku ja peale paaritunnist ronimist jo\u0303udsime ka kohale. Kahjuks ei olnud ilm just kiita. Terve teekond mo\u0308o\u0308dus vihmasajus ja tihedas udus. Seekord ja\u0308id siis ilusad vaated vulkaani otsast a\u0308ra. Va\u0308hemalt saime laava kuumusel vahukomme grillida."}, {"text_idx": "#000003", "text": "Tagasi jo\u0303udes panime asjad kuivama ja la\u0308ksime linna peale elu uurima. Hostelis to\u0308o\u0308tas neiu, kes on pa\u0308rit El Salvadorist. Peale pikka vestlust temaga otsustasin raske su\u0308damega, et ei hakka seal rattaga so\u0303itmisega riskima ja la\u0308hen bussiga otse Leoni, Nicaraguas. Tundus, et see on siiski natuke liiga ohtlik teekond minu jaoks."}, {"text_idx": "#000004", "text": "Bussiso\u0303it kestis 19 tundi ja viis mind la\u0308bi El Salvadori ja Hondurase. Ja\u0308tsin hosteli rahvaga hu\u0308vasti ja ja\u0308in kella kahe ajal o\u0308o\u0308sel va\u0308ljuvat bussi ootama. See jo\u0303udis kohale va\u0308ikse hilinemisega ja hirmuga vaatasin, kuidas mu ratas no\u0308o\u0308ride abil katusele kinnitati. Lootsin vaid, et ha\u0308rrad on seda ennegi teinud ja ratas elusalt kohale jo\u0303uab."}, {"text_idx": "#000005", "text": "Niimoodi meie bussiso\u0303it siis mo\u0308o\u0308dus"}, {"text_idx": "#000006", "text": "Hea uudis oli, et meie minibuss oli praktiliselt tu\u0308hi ja sain laiutada palju soovisin. Seda hetkeni kui El Salvadori jo\u0303udsime. El Tuncost tuli peale kamp surfareid ja hetkega oli buss ta\u0308is. Pagasi kuhi katusel aina kasvas ja mu ratas to\u0303steti ilusti surfilaudade otsa. See oli natuke hirmus vaatepilt, aga tundus tegevat nalja ka bussijuhtidele. U\u0308leja\u0308a\u0308nud teekond mo\u0308o\u0308dus va\u0308ga kitsastes oludes, aga u\u0308llatavalt kiirelt. Seltsis on ikka segasem."}, {"text_idx": "#000007", "text": "El Salvadori ja Hondurase piiril oli streik ja algul o\u0308eldi, et peame kuskil viis tundi ootama. O\u0303nneks suunati meid lo\u0303puks mo\u0308o\u0308da teist teed Hondurase poole ja olukord lahenes kiiremini."}, {"text_idx": "#000008", "text": "Ko\u0303ik see seltskond suundus samasse hostelisse, Leoni kesklinnas asuvasse Poco a Pocosse. Omanik andis teada, et see on peale rahutusi esimene kord kui hostel rahvast ta\u0308is on. Nimelt on Nicaraguas hetkel olukord keeruline. Mo\u0303ned kuud tagasi olid pea ko\u0303ik hostelid kinni ja rahvas streikis ta\u0308navatel."}, {"text_idx": "#000009", "text": "Olukord oli olnud va\u0308ga halb ja pole teada kuidas asjad edasi la\u0308hevad. Meie esmamulje Nicaraguast oli aga va\u0308ga hea. Teede seisukord oli ideaalne ja u\u0308mbruskond puhas. Kohalikel oli u\u0308le pika aja ja\u0308lle hea meel turiste na\u0308ha."}, {"text_idx": "#000010", "text": "Otsustasin u\u0308he pa\u0308eva Leonis veeta, ka\u0308isime linna peal ja la\u0308hiu\u0308mbruses turnimas. Lo\u0303puks jo\u0303udis ka\u0308tte aeg ja\u0308lle ratta selga ronida ja va\u0308ntama hakata. Plaanis oli oma uute so\u0303prade, Quinni, Jade ja Thomasega kohtuda mo\u0303ne pa\u0308eva pa\u0308rast surfilinnas San Juan del Suris."}, {"text_idx": "#000011", "text": "250 kilomeetrise vahemaa otsustasin a\u0308ra jagada kahe pa\u0308eva peale ja tegin vahepeatuse Granadas. U\u0308llatus oli suur kui na\u0308gin hostelis teist ratturit. Trey USAst oli samuti teel Argentiina suunas. Alustas ta oma teekonda Montanast ja kuus kuud hiljem oli Nicaraguasse va\u0308lja jo\u0303udnud."}, {"text_idx": "#000012", "text": "Otsustasime va\u0308ed u\u0308hendada ja edasi mo\u0303nda aega koos so\u0303ita. Enne veel veetsime mo\u0303ned pa\u0308evad Granadas. Ka\u0308imas oli festival ja melu oli suur. Tundus ku\u0308ll imelik minna rahvakogunemistele riigis, kus veel mo\u0303ned kuud tagasi oli praktiliselt koduso\u0303da, aga sellegipoolest oli ko\u0303ik viks ja viisakas ning inimesed so\u0303bralikud."}, {"text_idx": "#000013", "text": "Lo\u0303puks jo\u0303udis ka\u0308tte pa\u0308ev, kus Treyga so\u0303itma hakkasime. Sihiks oli San Juan del Sur. Kahekesi oli vahelduseks pa\u0308ris tore so\u0303ita ja kuna meie tempo oli sarnane, siis probleeme polnud. Teekond oli suhteliselt kerge, ma\u0308gesid polnud ja va\u0308ntamine sujus kiirelt."}, {"text_idx": "#000014", "text": "San Juanis na\u0308gin uuesti ka Jade ja Quinni, mu reisikaaslasi Leonist. Veetsime u\u0308he o\u0303htupooliku seal ja otsustasime hommikul Costa Rica piiri suunas edasi so\u0303ita. Olime natuke graafikust maas ja pidime tempot to\u0303stma. Piiriu\u0308letus la\u0308ks suhteliselt lihtsalt ja o\u0303htuks jo\u0303udsime La Cruzi linna."}, {"text_idx": "#000015", "text": "Kahjuks oli Costa Rica omajagu kallim kui eelnevad riigid ja lo\u0303puks tuli meil toa eest va\u0308lja ka\u0308ia pea 30 dollarit. Kuna va\u0308ljas oli vaikselt pimedaks minemas, otsustasime siiski sinna ja\u0308a\u0308da."}, {"text_idx": "#000016", "text": "Ja\u0308rgnevate pa\u0308evadega tahtsime jo\u0303uda Santa Elenasse, Monteverdes. 1500 meetri ko\u0303rgusel merepinnast asuv ma\u0308giku\u0308la oli meile pa\u0308ris suureks katsumuseks. Sinnaso\u0303it kulges enamjaolt va\u0308ga ja\u0308rsul kruusateel. Viimased 30 kilomeetrit vo\u0303tsid aega pea seitse tundi ja kohale jo\u0303udes olime surmva\u0308sinud."}, {"text_idx": "#000017", "text": "Otsustasin, et pean ebavajalikust kraamist lahti saama ja ratta kaalu va\u0308hendama, muidu la\u0308heb Lo\u0303una-Ameerikas raskeks. Monteverdes ka\u0308isime a\u0308ra kuulsas \u00abPilvemetsas\u00bb ja madude na\u0308itusel. Ko\u0303ik ebavajaliku kraami ja\u0308tsin hosteli ja poole kergema rattaga asusime maantee poole ja\u0308lle teele. Seekord aga siis enamjaolt allama\u0308ge. Punta Arenase ku\u0308lje all elav Alex lubas meid enda juures lahkelt vo\u0303o\u0303rustada, nii et sinna me ka suundusime."}, {"text_idx": "#000018", "text": "Mehhikosse jo\u0303udes on tunda kapitalismi lo\u0303hna"}, {"text_idx": "#000019", "text": "Katkise rattaga u\u0308le 1000km vastutuult"}, {"text_idx": "#000021", "text": "Ku\u0308nklik tee Indoneesia pealinna Jakartasse"}, {"text_idx": "#000022", "text": "Imeline Sea to Sky maantee Whistlerisse"}, {"text_idx": "#000023", "text": "Kuidas meid Belizes kesko\u0308o\u0308l ru\u0308nnati"}, {"text_idx": "#000025", "text": "Kuidas mu rattareis alguse sai"}, {"text_idx": "#000026", "text": "Tagasi Pan-Americal Vaikse ookeani kallastel"}, {"text_idx": "#000027", "text": "Pidime o\u0308o\u0308 peaaegu kongis veetma"}, {"text_idx": "#000028", "text": "10 000 kilomeetri ta\u0308itumine Austraalias"}, {"text_idx": "#000029", "text": "Esperances eestlastega hosteli melu nautimas"}, {"text_idx": "#000030", "text": "U\u0308hendasime jo\u0303ud Sveitsi rattur Mathiasega"}, {"text_idx": "#000031", "text": "Imeline Bali ja ja\u0308rjekordne kohtumine eestlastega"}]